九日侍宴太清樓
作者：宋祁
朝代：宋

paragraphs: 薦九標佳節，中天駐翠輿。
晨光清複道，秋色徧儲胥。
畦稻霜成後，宮橙露飽初。
省收行步玉，拜賜儼華裾。
曼衍來長樂，鴟夷下屬車。
帝韶儀瑞鶠，王藻躍恩魚。
霽霧供披拂，凉風助掃除。
高楊穿葉外，仙菊泛花餘。
寒入弓聲厲，歡留酒算徐。
神池原不浪，溫樹未曾疏。
帝眷憑秋稼，臣心仰夏渠。
承平將樂事，併入史臣書。